আফগানিস্তানে হামলার পরেই ভারতকে বিরাট হুঁশিয়ারি আসিম মুনিরের

ওয়েব ডেস্ক: ৪৮ ঘন্টার যুদ্ধবিরতি (Ceasefire) শেষ হতেই আফগানিস্তানে বিমান হামলা চালিয়েছে পাকিস্তান। শনিবার সকাল থেকেই ফের একবার দুই দেশের সীমান্তে বেজেছে যুদ্ধের (Pakistan-Afghanistan Conflict) দামামা। ইতিমধ্যে ভারতের সঙ্গে গোপন আঁতাত করে পাকিস্তানের বিরুদ্ধে ষড়যন্ত্র করার অভিযোগ তুলে আফগানদের সঙ্গে সমস্ত কূটনৈতিক সম্পর্ক ছিন্ন করেছে পাক সরকার। আর এবার ভারতকে হুঁশিয়ারি দিলেন পাকিস্তানের সেনাপ্রধান ফিল্ড মার্শাল আসিম মুনির (Asim Munir)।

শনিবার খাইবার পাখতুনখোয়ার কাকুলে পাকিস্তান মিলিটারি অ্যাকাডেমি ভাষণ দিতে গিয়ে তিনি বলেন, “পারমাণবিক অস্ত্রধারী দুই দেশের মধ্যে যুদ্ধের কোনও জায়গা নেই”, কিন্তু পরক্ষণেই ভারতের উদ্দেশে হুঁশিয়ারি দিয়ে বলেন, “যদি কোনও ক্ষুদ্র উসকানিও আসে, তাহলে পাকিস্তানের জবাব হবে অপ্রত্যাশিত ও লাগামছাড়া।’’

আরও পড়ুন: ভারতের কোলে বসে ষড়যন্ত্র করছে আফগানিস্তান, দাবি পাকিস্তানের

মুনিরের আরও বলেন, “যদি নতুন করে কোনও সংঘাত শুরু হয়, তাহলে পাকিস্তানের প্রত্যাঘাত হবে ভয়ঙ্কর। আমাদের অস্ত্রভাণ্ডার ভারতের তথাকথিত সুরক্ষাবলয়কে ভেঙে দেবে।” তিনি আরও দাবি করেন, “ভারতের পক্ষ থেকে অস্থিরতা বা সংঘর্ষের যে কোনও প্রয়াস করা হলে তার ফলাফল হবে ভয়ানক।” মুনির সতর্ক করে বলেন, ভবিষ্যতের যে কোনও উত্তেজনা বা সংঘর্ষের দায়ভার পুরোটাই ভারতের উপর বর্তাবে, যা সকলের জন্যই বিপর্যয় ডেকে আনতে পারে।

Breaking

Failed Marshal Asim Munir Issues Nuclear and Economic Threats to India.

Should a fresh wave of hostilities be triggered, Pakistan would respond much beyond the expectations of the initiators. The resulting retributive military and economic losses inflicted will… pic.twitter.com/2IHveD16ox

— OsintTV (@OsintTV) October 18, 2025

তবে এটা প্রথম নয়, এর আগেও আসিম মুনির একাধিকবার ভারতবিরোধী মন্তব্য করেছেন। চলতি বছরের এপ্রিল মাসে তিনি কাশ্মীর ইস্যুতে উসকানিমূলক মন্তব্য করে বলেছিলেন, “কাশ্মীর আমাদের ছিল, আছে, থাকবে। আমরা আমাদের কাশ্মীরি ভাইদের সংগ্রাম কখনও ভুলব না, ওদের পাশে থাকব সর্বদা।” মুনিরের এই বক্তব্যের কয়েকদিনের মধ্যেই ঘটে পহেলগাম জঙ্গি হামলার ঘটনা।